Stanovisko Komisie podľa článku 294 ods. 7 písm. c) Zmluvy o fungovaní Európskej únie k pozmeňujúcim a doplňujúcim návrhom Európskeho parlamentu týkajúcim sa pozície Rady v súvislosti s návrhom smernice Európskeho parlamentu a Rady o uplatňovaní zásady rovnakého zaobchádzania so ženami a mužmi vykonávajúcimi činnosť ako samostatne zárobkovo činné osoby a o zrušení smernice 86/613/EHS /* KOM/2010/0347 v konečnom znení - COD 2008/0192 */





[pic] | EURÓPSKA KOMISIA | Brusel, 23.6.2010 KOM(2010)347 v konečnom znení 2008/0192 (COD) STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcim a doplňujúcim návrhom Európskeho parlamentu týkajúcim sa pozície Rady v súvislosti s návrhom SMERNICE EURÓPSKEHO PARLAMENTU A RADY o uplatňovaní zásady rovnakého zaobchádzania so ženami a mužmi vykonávajúcimi činnosť ako samostatne zárobkovo činné osoby a o zrušení smernice 86/613/EHS 2008/0192 (COD) STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcim a doplňujúcim návrhom Európskeho parlamentu týkajúcim sa pozície Rady v súvislosti s návrhom SMERNICE EURÓPSKEHO PARLAMENTU A RADY o uplatňovaní zásady rovnakého zaobchádzania so ženami a mužmi vykonávajúcimi činnosť ako samostatne zárobkovo činné osoby a o zrušení smernice 86/613/EHS 1. Úvod V článku 294 ods. 7 písm. c) Zmluvy o fungovaní Európskej únie sa stanovuje, že Komisia zaujme stanovisko k pozmeňujúcim a doplňujúcim návrhom Európskeho parlamentu v druhom čítaní. Stanovisko Komisie k 17 pozmeňujúcim a doplňujúcim návrhom Parlamentu sa uvádza nižšie. 2. Súvislosti Komisia prijala 3. októbra 2008 návrh smernice[1] a v ten istý deň ho predložila Európskemu parlamentu a Rade na schválenie v rámci postupu spolurozhodovania podľa článku 251 Zmluvy o ES. Európsky hospodársky a sociálny výbor predložil svoje stanovisko 24. marca 2009. Dňa 6. mája 2009 Európsky parlament prijal v prvom čítaní legislatívne uznesenie, ktorým sa schvaľuje návrh Komisie obsahujúci 28 pozmeňujúcich a doplňujúcich návrhov[2]. Komisia na plenárnom zasadnutí Európskeho parlamentu oznámila, že môže prijať väčšinu pozmeňujúcich a doplňujúcich návrhov v plnom rozsahu alebo v podstatnej časti. Rada v súlade s článkom 251 Zmluvy o ES dosiahla politickú dohodu o návrhu 30. novembra 2009 a formálne prijala svoju pozíciu v prvom čítaní 8. marca 2010[3]. Komisia prijala svoje oznámenie Európskemu parlamentu o pozícii Rady v prvom čítaní 22. marca 2010[4]. 3. Účel návrhu Cieľom návrhu Komisie je zmeniť legislatívny rámec Spoločenstva týkajúci sa uplatňovania zásady rovnakého zaobchádzania so ženami a mužmi, pokiaľ ide o samostatne zárobkovo činné osoby a ich manželov alebo manželky. Návrh prináša do platnej smernice z roku 1986 podstatné zmeny. V prvom rade sa rozširuje pojem manželov/manželiek tak, aby sa vzťahoval aj na životných partnerov, ak sú uznaní vnútroštátnym právom. Ďalej sa v návrhu uvádza, aby manželia alebo manželky vypomáhajúci samostatne zárobkovo činnej osobe, ak sa podieľajú na činnosti rodinného podniku, mohli na požiadanie využívať sociálnu ochranu. Napokon sa v návrhu uvádza, aby samostatne zárobkovo činné ženy a pomáhajúce manželky mohli na požiadanie poberať dávky v materstve, ktoré im umožnia prerušiť pracovnú činnosť na obdobie najmenej 14 týždňov. 4. Stanovisko komisie k pozmeňujúcim a doplňujúcim návrhom Európskeho parlamentu Komisia v oznámení o pozícii Rady v prvom čítaní vyvodila záver, že napriek tomu, že pozícia Rady v prvom čítaní v niekoľkých kľúčových bodoch nezodpovedá jej pôvodnému návrhu, jediný spôsob, ktorý umožní, aby postup napredoval, je podporiť pozíciu Rady v prvom čítaní. Európsky parlament predložil obmedzený počet pozmeňujúcich a doplňujúcich návrhov k pozícii Rady a ich hlavným cieľom je skôr objasniť znenie ako zmeniť rozsah pôsobnosti. O pozmeňujúcich a doplňujúcich návrhoch, ktoré odhlasoval Európsky parlament, sa diskutovalo a boli odsúhlasené počas diskusií medzi obidvomi spoluzákonodarcami podporovanými Európskou komisiou. 4.1. Pozmeňujúce a doplňujúce návrhy, ktoré Komisia prijala Komisia prijíma všetky pozmeňujúce a doplňujúce návrhy, ktoré odhlasoval Európsky parlament, keďže sú v súlade s celkovým účelom návrhu. 5. Záver Podľa článku 293 ods. 2 Zmluvy o fungovaní Európskej únie Komisia mení a dopĺňa svoj návrh v súlade s pozmeňujúcimi a doplňujúcim návrhmi, ktoré odhlasoval Európsky parlament na svojom plenárnom zasadnutí 18. mája 2010. [1] KOM(2008) 636. [2] A6-0258/2009. [3] Pozícia (EÚ) č. 8/2010, Ú. v. EÚ C 123, 12.5.2010, s. 5. [4] KOM(2010) 99.